CD tal-Kor Kerŷgma 'Strumenti tal-Bxara t-Tajba' Proġett kbir għal-Kor tal-Kerŷgma kien l-ewwel CD tiegħu: "Strumenti tal-Bxara t-Tajba". Ix-xogħol sar matul is-Sajf tal-2012 u s-CD ġiet mnedija f'għeluq iċ-ċelebrazzjonijiet tal-25 sena mit-twaqqif tal-Moviment Kerŷgma. Din hija CD ta' evanġelizzazzjoni li tinkludi diski kantati mill-kor tal-kbar fi ħdan il-Moviment. Is-CD tinkludi 6 diski oriġinali, 4 li kienu diġa rrikordjati, waħda ġdida kif ukoll rikording ġdid tal-kanzunetta "It-Talba tal-Moviment Kerŷgma". Is-CD tinkludi wkoll il- backing tracks ta' dawn id-diski. Din ic-CD tista' tkun mezz biex tgħin fil-ħajja spiritwali ta' kull individwu u qiegħda tinbiegħ għall-prezz ta' €10. ( movimentkerygma@gmail.com ) . Talba tal-Moviment Kerŷgma Noffri Kull Ma Jien Bħal Gawwija Aħbar Tajba Kampanja Nazzjonali Solidarjeta' bl-Isport – CD Compilation – "SOLIDALI" Il-Moviment Kerygma li bħala għan tiegħu għandhu il-motto GĦAL IMPENN KRISTJAN FIS-SOĊJETÀ dejjem ħadem biex iħaddem it-tagħlim ta' Sidna Ġesù Kristu fl-oqsma kollha tal-ħajja mhux biss dawk reliġjużi iżda wkoll dawk kulturali, edukattivi u sportivi. Kien għal dan il-għan li bejn l-1986 u l-2004 organizza il-KAMPANJA NAZZJONALI SOLIDARJETÀ BL-ISPORTS bil-għan li jgħin b'mod ħaj lid-Dar tal-Providenza u entitajiet oħra ta' karità. Fl-2001 il-Moviment Kerygma kien ippublika is-CD Solidali, album ta' kanzunetti Maltin bil-kontribut ta' diversi kantanti Maltin. 1. Qalb Sportiva – Josef Bugeja u Kor Kerŷgma 2. M'hawnx isbaħ – Miriam Christine Borg 3. Maġija fl-Albanija – Renato 4. Spirtu Dehbien – Claudette Pace 5. Rajt warda – David Azzopardi 6. Il-Villa tal-Mulej – Mary Spiteri 7. Maratona – Mike Spiteri 8. L-Anġli tal-Art – Debbie Scerri 9. Mikiel – Enzo Gusman 10. Solidarjetà Sportiva – Incorvaja Sisters 11. Il-Ġublew tal-Ħolqien – Triccas 12. Blanzun Miksur – Ira Losco 13. Waħdek ma tkun qatt – Mark Tonna 14. Idejja t-tnejn – Chiara 15. Id-Dar tal-Providenza: L-akbar realtà – Catherine Vigar 16. Rekord fuq rekord – Marbeck Spiteri u Frederick Camilleri 17. Bewsa minn Betlem – Paul Giordemaina u Giorgina 18. Innu Malti – Kor Santa Monica